stanford-oval/wikipedia huggingface dataset:
Stefan Kraft
Maailmancup > Kaudet 2016–2021

Joulukuussa 2016 Kraft sijoittui kolmanneksi Klingenthalissa, Lillehammerissa sekä Engelbergissä. Mäkiviikolla hän voitti Oberstdorfin osakilpailun ja oli Garmisch-Partenkirchenissä kolmas sekä mäkiviikon kokonaiskilpailussa kuudes. Mäkiviikon jälkeen hän oli toinen Wisłassa sekä Willingenissä, voitti kahdesti Oberstdorfin lentomäessä, oli kahdesti kolmas Sapporossa, voitti Pyeongchangin suurmäessä ja oli toinen Pyeongchangin normaalimäessä. Raw Air -kiertueella hän voitti Oslon ja Trondheimin kilpailut sekä kiertueen kokonaiskilpailun. Vikersundin lentomäen joukkuekilpailussa hän hyppäsi maailmanennätyksen 253,5 metriä. Kauden päätösviikonloppuna Planicassa hän voitti molemmat osakilpailut ja voitti samalla maailmancupin kokonaiskilpailun ennen Kamil Stochia. Hän voitti myös lentomäkicupin.
Kraft oli kolmas sekä Wisłassa marraskuussa 2017 että joulukuussa Nižni Tagilissa ja Engelbergissä. Maaliskuussa 2018 hän sijoittui kolmanneksi Lahdessa sekä toiseksi Oslossa ja Trondheimissa. Planican päätöskilpailuissa hän oli kolmas ja toinen. Maailmancupin kokonaiskilpailussa hän sijoittui neljänneksi. Kaudella 2018–2019 hän oli mäkiviikolla Oberstdorfissa kolmas, Innsbruckissa toinen ja Bischofshofenissa kolmas. Lisäksi hän sijoittui toiseksi Val di Fiemmessä, voitti Zakopanen ja Sapporon kilpailut, oli kolmas Oberstdorfin lentomäessä, oli toinen Oslossa, voitti Lillehammerissa sekä oli kolmas Trondheimissa ja Vikersundissa. Hän sijoittui toiseksi sekä maailmancupin että Raw Airin kokonaiskilpailussa.
Kraft voitti kaudella 2019–2020 Nižni Tagilissa, Sapporossa, Kulmissa, Râșnovissa sekä Lahdessa, oli toinen Klingenthalissa, Engelbergissä, Titisee-Neustadtissa, Zakopanessa, Sapporossa, Lahdessa sekä kahdesti Val di Fiemmessä ja kolmas Kulmissa sekä Râșnovissa. Hän voitti maailmancupin kokonaiskilpailun ja lentomäkicupin sekä sijoittui mäkiviikon kokonaiskilpailussa viidenneksi. Kaudella 2020–2021 hän oli mäkiviikolla kahdeksas ja Titisee-Neustadtissa kolmas.
Maailmancup > Kaudet 2021–2025

Kraft voitti kaudella 2021–2022 Klingenthalissa, Lahdessa, Lillehammerissa ja Oberstdorfin lentomäessä sekä sijoittui kolmanneksi Nižni Tagilissa, Wisłassa, Lahdessa, Oslossa ja Oberstdorfin lentomäessä. Hän sijoittui maailmancupin kokonaiskilpailussa viidenneksi ja lentomäkicupissa kolmanneksi sekä voitti Raw Air -kiertueen.
Kraft sijoittui kauden 2022–2023 avauskilpailussa Wisłassa kolmanneksi. Rukalla hän sijoittui ensimmäisen kilpailun toiseksi ja jakoi jälkimmäisen kilpailun voiton Halvor Egner Granerudin kanssa. Titisee-Neustadtissa hän oli kolmas. Keski-Euroopan mäkiviikolla hän sijoittui kuudenneksi. Zakopanen henkilökohtaisessa kilpailussa hän sijoittui kolmanneksi. Hän voitti Sapporon toisen kilpailun. Kulmin lentomäessä hän oli toinen ja kolmas. Lake Placidin suurmäessä hän sijoittui kolmanneksi. Oslossa hän saavutti kakkossijan ja voiton, Lillehammerissa hän sijoittui toiseksi. Vikersundissa hän oli toinen ja ensimmäinen, Lahdessa toinen. Raw Air -kiertueella hän sijoittui toiseksi. Kauden päätösviikonloppuna Planican lentomäessä hän voitti ensimmäisen kilpailun ja oli toisen kilpailun kolmas. Hän voitti lentomäkicupin ja sijoittui maailmancupin kokonaiskilpailussa toiseksi.
Marraskuussa 2023 Kraft voitti kauden kaksi avauskilpailua Rukalla. Joulukuussa hän voitti Lillehammerin kilpailut normaali- ja suurmäessä. Klingenthalin ensimmäisessä kilpailussa hän sijoittui toiseksi. Hän sijoittui kolmanneksi Engelbergin ensimmäisessä kilpailussa ja voitti toisen kilpailun joulukuussa 2023. Mäkiviikolla hän oli Oberstdorfissa kolmas ja voitti Bischofshofenissa ollen samalla myös mäkiviikon kokonaistuloksissa kolmas. Mäkiviikon jälkeen hän sijoittui Puolan-kiertueella Wisłassa toiseksi ja voitti Zakopanessa. Helmikuussa hän voitti Lake Placidin toisen kilpailun sekä Sapporon ensimmäisen kilpailun. Hän sijoittui kolmanneksi Oberstdorfin lentomäen ensimmäisessä kilpailussa ja voitti toisen kilpailun. Hän voitti Oslon toisen kilpailun ja sijoittui kolmannessa kolmanneksi. Hän voitti Trondheimin suurmäen kilpailun. Vikersundin lentomäessä hän voitti yhden kierroksen kilpailun ja oli toisessa kilpailussa toinen. Hän voitti Raw Air -kiertueen ja maailmancupin kokonaiskilpailun.
Kaudella 2024–2025 Kraft sijoittui Rukalla kolmanneksi ja toiseksi, Wisłassa ja Engelbergissä kolmanneksi sekä voitti mäkiviikolla Oberstforfissa ja Innsbruckissa. Bischofshofenissa ja mäkiviikon kokonaistuloksissa hän oli kolmas. Willingenin jälkimmäisessä kilpailussa hän sijoittui kolmanneksi.
Maailmancup > Maailmancupin osakilpailuvoitot

| 0 | 1 | 2 |
| --- | --- | --- |

| Päivä | Kilpailupaikka | Mäki |
| 29. joulukuuta 2014 |  Oberstdorf | HS 137 |
| 15. tammikuuta 2015 |  Wisła | HS 134 |
| 8. maaliskuuta 2015 |  Lahti | HS 130 |
| 24. tammikuuta 2016 |  Zakopane | HS 134 |
| 30. joulukuuta 2016 |  Oberstdorf | HS 137 |
| 4. helmikuuta 2017 |  Oberstdorf | HS 225 |
| 5. helmikuuta 2017 |  Oberstdorf | HS 225 |
| 15. helmikuuta 2017 |  Pyeongchang | HS 140 |
| 12. maaliskuuta 2017 |  Oslo | HS 134 |
| 16. maaliskuuta 2017 |  Trondheim | HS 138 |
| 24. maaliskuuta 2017 |  Planica | HS 225 |
| 26. maaliskuuta 2017 |  Planica | HS 225 |
| 20. tammikuuta 2019 |  Zakopane | HS 134 |
| 26. tammikuuta 2019 |  Sapporo | HS 137 |
| 27. tammikuuta 2019 |  Sapporo | HS 137 |
| 12. maaliskuuta 2019 |  Lillehammer | HS 140 |
| 8. joulukuuta 2019 |  Nižni Tagil | HS 134 |
| 2. helmikuuta 2020 |  Sapporo | HS 137 |
| 16. helmikuuta 2020 |  Bad Mitterndorf | HS 235 |
| 22. helmikuuta 2020 |  Râșnov | HS 97 |
| 28. helmikuuta 2020 |  Lahti | HS 130 |
| 11. joulukuuta 2021 |  Klingenthal | HS 140 |
| 25. helmikuuta 2022 |  Lahti | HS 130 |
| 3. maaliskuuta 2022 |  Lillehammer | HS 140 |
| 19. maaliskuuta 2022 |  Oberstdorf | HS 235 |
| 27. marraskuuta 2022 |  Kuusamo | HS 142 |
| 21. tammikuuta 2023 |  Sapporo | HS 137 |
| 12. maaliskuuta 2023 |  Oslo | HS 134 |
| 19. maaliskuuta 2023 |  Vikersund | HS 240 |
| 1. huhtikuuta 2023 |  Planica | HS 240 |
| 25. marraskuuta 2023 |  Kuusamo | HS 142 |
| 26. marraskuuta 2023 |  Kuusamo | HS 142 |
| 2. joulukuuta 2023 |  Lillehammer | HS 98 |
| 3. joulukuuta 2023 |  Lillehammer | HS 140 |
| 17. joulukuuta 2023 |  Engelberg | HS 140 |
| 6. tammikuuta 2024 |  Bischofshofen | HS 142 |
| 21. tammikuuta 2024 |  Zakopane | HS 134 |
| 11. helmikuuta 2024 |  Lake Placid | HS 128 |
| 17. helmikuuta 2024 |  Sapporo | HS 137 |
| 25. helmikuuta 2024 |  Oberstdorf | HS 235 |
| 9. maaliskuuta 2024 |  Oslo | HS 134 |
| 13. maaliskuuta 2024 |  Trondheim | HS 138 |
| 17. maaliskuuta 2024 |  Vikersund | HS 240 |
| 29. joulukuuta 2024 |  Oberstdorf | HS 137 |
| 4. tammikuuta 2025 |  Innsbruck | HS 128 |
Aiheesta muualla

Wikimedia Commonsissa on kuvia tai muita tiedostoja aiheesta .
Stefan Kraftin kotisivut
Mäkihypyn normaalimäen maailmanmestarit
Mäkihypyn suurmäen maailmanmestarit
Johannes Yrttiaho

| Johannes Yrttiaho |
| --- | --- |
 Johannes Yrttiaho vuonna 2020.
Kansanedustaja
 17.4.2019–4.4.2023 16.7.2024–  
Ryhmä/puolue:  Vasemmistoliiton eduskuntaryhmä
Vaalipiiri:  Varsinais-Suomen vaalipiiri
Henkilötiedot
Syntynyt: 22. tammikuuta 1980 (ikä 45) Turku
Asuinpaikka:  Turku
Ammatti:  tiedottaja
Tiedot
Puolue:  vasemmistoliitto
Koulutus:  filosofian maisteri
Tutkinnot:  Turun yliopisto
Aiheesta muualla
Kotisivu
Johannes Santeri Yrttiaho (s. 22. tammikuuta 1980 Turku) on suomalainen vasemmistoliittolainen poliitikko ja kansanedustaja vuosina 2019–2023 sekä uudelleen vuodesta 2024 lähtien.
Yrttiaho palasi kansanedustajaksi heinäkuussa 2024 kansanedustaja Li Anderssonin tultua valituksi Euroopan parlamenttiin.
Elämä

Yrttiaho on valmistunut Turun yliopistosta filosofian maisteriksi pääaineena Suomen historia. Kuntaliitto valitsi hänen pro gradu -tutkielmansa vuoden 2013 parhaaksi kuntagraduksi. Tutkielman aiheena oli Turun sähköhuollon murroskausi vuosina 1919–1929.
Yrttiaho on toiminut Teollisuusliiton suurimman ammattiosaston Turun teollisuustyöväen ammattiosasto 49:n tiedottajana.
Aiemmin Yrttiaho on työskennellyt muun muassa entisen kansanedustajan Esko-Juhani Tennilän eduskunta-avustajana.
Yrttiahon isä oli vuosina 2007–2015 kansanedustajana toiminut Jyrki Yrttiaho.
Poliittinen ura

Yrttiaho on ollut aktiivisesti mukana Turun kunnallispolitiikassa vuodesta 2004 ja kaupunginvaltuustoon hänet valittiin ensimmäisen kerran vuoden 2008 kunnallisvaaleissa. Hän on ollut Turussa kaupunginhallituksen jäsen vuosina 2015–2019, sekä jäsenenä kasvatus- ja opetuslautakunnassa, joukkoliikennelautakunnassa ja tarkastuslautakunnassa ja Turun ylioppilaskyläsäätiön valtuuskunnassa. Maakunnallisessa politiikassa hän on ollut Varsinais-Suomen maakuntavaltuutettu.
Vasemmistoliitossa Yrttiaho on ollut puoluevaltuuston, Varsinais-Suomen piirihallituksen sekä Turun kunnallistoimikunnan jäsen, joista kahdessa jälkimmäisessä hän on toiminut myös varapuheenjohtajana.
Vuoden 2019 eduskuntavaaleissa Yrttiaho keräsi 2 636 ääntä ja tuli valituksi eduskuntaan. Eduskunnassa Yrttiaho oli jäsenenä talousvaliokunnassa ja tarkastusvaliokunnassa, jonka lisäksi hän oli jäsenenä Yleisradion hallintoneuvostossa. Lisäksi hän on ollut lakivaliokunnan jäsenenä.
Huhtikuussa 2022 Yrttiaho erotettiin Elina Sandelinin ohella Turun vasemmistoliiton valtuustoryhmästä yksimielisellä päätöksellä. Erottamisen syyksi kerrottiin kokonaisvaltainen luottamuksen menetys, epäasiallinen käytös ja yhteisesti sovittujen toimintatapojen noudattamatta jättäminen. Yrttiaho kiisti valtuustoryhmän tekemät syytökset ja piti erottamistaan suurena virheenä. Todellinen syy erottamiseen oli Yrttiahon mukaan se, että hän oli kritisoinut näkyvästi muun muassa Turun pormestarisopimusta, terveysasemakriisin puutteellista hoitamista, massiivisia rakennushankkeita sekä kaavoitusaikeita Parkin kentälle ja Itsenäisyydenaukiolle.
Valtuustoryhmästä erottamisen jälkeen Yrttiaho huomautti jatkavansa valtuustotyötä normaaliin tapaan ja olevansa edelleen vasemmistoliiton kaupunginvaltuutettu, kansanedustaja sekä aluevaltuutettu. Varsinais-Suomen hyvinvointialueen valtuustoon Yrttiaho valittiin vuoden 2022 aluevaaleissa puolueensa toiseksi suurimmalla äänimäärällä. Aluevaalien 2025 ehdokasasettelun aikana hänet poistettiin ehdokaslistoilta.
Yrttiaho äänesti yhtenä seitsemästä kansanedustajasta Suomen Nato-jäsenhakemusta vastaan ja kritisoi Nato-jäsenyyttä voimakkaasti. Hän jäi valitsematta eduskuntaan vuoden 2023 eduskuntavaaleissa ensimmäisen kautensa jälkeen. Eduskuntavaaleissa 2023 Yrttiaho sai 1 630 ääntä jääden  ensimmäiselle varasijalle. Hän palasi eduskuntaan heinäkuussa 2023 Li Anderssonin siirryttyä europarlamenttiin.
Vaalimenestys

| Aluevaalit> Vuosi | Aluevaalit> Hyvinvointialue | Aluevaalit> Äänet | Aluevaalit> Tulos | Aluevaalit>  |
| --- | --- | --- | --- | --- |
| 2022 | Varsinais-Suomi | 1 283 | valittiin |  |
Näkemyksiä

Joulukuussa 2021 Yrttiaho kutsui Marinin hallituksen F35-hävittäjähankintapäätöstä historialliseksi virheeksi. Maaliskuusa 2025 hän kritisoi Orpon hallitusta jättäen perustuslakivaliokunnan lausuntoon eriävän mielipiteen yrityksestä rajoittaa tieteen vapautta, kun hallitus esittää tutkimusrahoituksen ja tutkimuksen määrittelemistä kulloisenkin ulkopolitiikan virallisen linjan ynnä laissa epämääräisiksi jäävien kansallisen turvallisuuden ja kansallisten velvoitteiden mukaan.
Aiheesta muualla

.aspx Johannes Yrttiaho Suomen kansanedustajat. Eduskunta.
Johannes Yrttiahon kotisivut
| n k Vasemmistoliiton kansanedustajat 2019–2023 |
| --- | --- |
Eduskuntaryhmä (12):  Andersson  Arhinmäki (2019–2021)2  Honkasalo  Hänninen   Kalliorinne (2019)1  Kautto   Kivelä  Kontula  Kyllönen (2019–)1  Lohikoski  Mustajärvi  Myllykoski  Pekonen  Said Ahmed (2021–)2  Saramo   Sarkkinen  Semi  Yrttiaho 
 1 Merja Kyllönen aloitti kansanedustajana vasta heinäkuussa 2019. Risto Kalliorinne toimi hänen varaedustajanaan siihen saakka.  2 Paavo Arhinmäki siirtyi Helsingin apulaispormestariksi elokuussa 2021, jolloin hänen tilalleen eduskuntaan nousi Suldaan Said Ahmed. 
| n k Vasemmistoliiton kansanedustajat 2023–2027 |
| --- | --- |
Eduskuntaryhmä (11):  Andersson (2023–2024)  Furuholm  Honkasalo  Jokelainen (2024–)   Kivelä  Kontula  Koskela  Kyllönen (2023–2024)  Lohikoski (2024–)  Meriluoto  Pekonen  Saramo (2023–2024)  Sarkkinen  Yrttiaho (2024–) 
| n k Varsinais-Suomen vaalipiirin kansanedustajat 2019–2023 |
| --- | --- |
Kansanedustajat (17):  Andersson  Bergqvist  Elomaa  Eloranta  Junnila  Kanerva (2019–2022†)  Kiviranta  Lindén  Lundén  Orpo  Saarikko  Sirén  Taimela  Tavio  Valkonen (2022–2023)  Virolainen  Virta  Yrttiaho 
| n k Varsinais-Suomen vaalipiirin kansanedustajat 2023–2027 |
| --- | --- |
Kansanedustajat (17):  Aalto-Setälä  Andersson (2023–2024)  Bergqvist  Elomaa  Eloranta  Furuholm  Junnila  Lahdenperä  Lindén  Lundén  Nikkanen  Orpo  Saarikko  Sirén  Tavio  Valkonen  Virta  Yrttiaho (2024–) 
| --- | --- |
Auktoriteettitunnisteet: Henkilöt :  Eduskunta  Yle
WPP

| WPP plc |
| --- | --- |

Yritysmuoto:  julkinen osakeyhtiö
Osake:  LSE: WPP NASDAQ: WPPGY
Markkina-arvo:  17,17 mrd. USD (4/2012)
ISIN:  JE00B8KF9B49
Perustettu:  1971 (Wire and Plastic Products plc) 1985 (Sorrell osti WPP:n ja muutti toimialan mainonnaksi)
Perustaja:  Sir Martin Sorrell
Toimitusjohtaja:  Sir Martin Sorrell (1985–2018) Mark Read (2018–)
Puheenjohtaja:  Philip Lader
Kotipaikka:   Saint Helier, Jersey (kotipaikka)  Lontoo, Yhdistynyt kuningaskunta (pääkonttori)  Dublin, Irlanti (johdon asemapaikka)
Toiminta-alue:  maailmanlaajuinen
Toimiala:  mainonta, yritysviestintä
Liikevaihto:  15,56 mrd. USD (2011)
Henkilöstö:  104 000
Huomioitavaa:  
Infobox OKVirheellinen NIMI-arvo: 
WPP:n perustaja Sir Martin Sorrell CNBC:n talousuutisjuontaja Maria Bartiromon seurassa vuonna 2011.
WPP plc tai WPP Group on Lontoossa päämajaansa pitävä mainonnan sekä markkinointi- ja yritysviestinnän suuryritys, jonka omistuksessa on kymmeniä mainos-, markkinointikonsultointi- ja viestintätoimistoketjuja ja satoja yksittäisiä alan toimistoja ympäri maailmaa. WPP on pitkään ollut maailman suurin alan yritys, mutta joulukuussa 2024 ilmoitettiin kahden kilpailevan ryhmittymän Omnicomin ja IPG:n yhdistymisestä vuoden 2025 loppupuolella WPP:tä suuremmaksi kokonaisuudeksi.
WPP:n suurimpia toimistoketjuja olivat aiemmin Grey, Burson-Marsteller, Hill & Knowlton, J. Walter Thompson (JWT), Wunderman, Ogilvy Group, TNS ja Young & Rubicam. Vuonna 2018 Young & Rubicam fuusioitiin vuonna 1992 perustettuun VML:ään ja syntyi VMLY&R. Samalla yhdistettiin J. Walter Thompson ja Wunderman-ketjut nimelle Wunderman Thompson. Syksyllä 2023 VMLY&R ja Wunderman Thompson vuorostaan fuusioitiin uudeksi VML-nimiseksi ketjuksi, josta tuli maailman suurin markkinointiviestintäketju noin kolminekymmenine tuhansine työntekijöineen.
WPP on tehnyt muitakin yhdistämisiä ja uudelleenorganisointeja markkinointiviestintämarkkinan muuttuessa yhä tietoteknisemmäksi. 2020-luvun puolivälissä WPP kertoo omistavansa ja hallinnoivansa mainostoimistoketjujen VML ja Ogilvy lisäksi muun muassa digitaalisen viestinnän ketjua nimeltä AKQA (noin 6 000 työntekijää), mediatoimistoketjujen kokonaisuutta nimeltä Group M, Kantar-tutkimustoimistoketjua sekä viestintätoimistojen ketjua nimeltä Burson.
Historiaa

Ennen WPP:n perustamista Martin Sorrell toimi vuosina 1977–1985 mainostoimisto Saatchi & Saatchin talousjohtajana. Hän alkoi mieliä yrittäjäksi ja etsiä valmista pörssilistattua yhtiötä muuttaakseen sen holdingyhtiöksi, jonka omistukseen alkaisi hankkia markkinointiviestintäalan yrityksiä. Löytyi vuonna 1971 perustettu ostoskorien valmistaja Wire and Plastic Products (WPP), josta Sorrell ja yhtiökumppaninsa Preston Rabl ostivat määräävän 30 prosentin osuuden.
Vuonna 1987 WPP osti perinteikkään yhdysvaltalaisen mainostoimistoketjun J. Walter Thompsonin (kauppaan kuuluivat JWT, Hill & Knowlton ja MRB Group). WPP listautui NASDAQ-pörssiin 1988. Seuraavana vuonna Sorrell hankki WPP:lle Ogilvy Groupin ja vuonna 2000 Young & Rubicam -ketjun kaupassa, joka oli siihen asti suurin mainosalan yrityskauppa. Kauppa teki WPP:stä liikevaihdon perusteella suuremman mainosyrityksen kuin kilpailijansa Omnicom Group ja Interpublic. Vuonna 2008 WPP hankki markkinointitutkimusyritys Taylor Nelson Sofresin (nyk. Kantar TNS).
Vuonna 2000 ritariksi lyöty Sir Martin Sorrell oli Britannian parhaiten palkattuja yritysjohtajia, mutta joutui huhtikuussa 2018 väistymään WPP:n toimitusjohtajan paikalta taloudellisten epäselvyyksien takia 33 vuoden uran jälkeen. Uudeksi toimitusjohtajaksi nimitettiin syyskuussa 2018 väliaikaisena toimitusjohtajana toiminut Mark Read.
WPP Suomessa

WPP:n Grey-ketju on vähemmistöomistajana eräissä Salomaa-yhtiöiden toimistoissa, joista erityisesti SEK & Greyllä on tiiviit yhteydet ketjun kanssa. Mainostoimisto Taivas kuului Ogilvy-ketjuun, ja lisäksi Suomessa ovat 2000-luvulla toimineet Young & Rubicam Finland Oy, Wunderman Thompson Finland (aik. Wunderman Helsinki, myyty N2:lle 2023) sekä Mirum (ent. Activeark JWT Oy). Young & Rubicam omisti 1980-luvun lopulta alkaen osan Taucher-toimistoryhmää, joka teki konkurssin 1993.
Viestintätoimistoista WPP:hen kuuluvat Pohjoisranta BCW sekä Hill+Knowlton Oy ja tutkimusyhtiöistä Kantar TNS. Mediatoimistoista WPP-ryhmän jäseniä ovat Virta ja MEC Finland Oy.
Luettelo Ukrainan maavoimien kalustosta

Tämä on luettelo Ukrainan maavoimien nykyisestä kalustosta.
Panssaroidut ajoneuvot > Taistelupanssarivaunut

| Nimi | Tyyppi | Määrä | Kuva | Huom>  |
| --- | --- | --- | --- | --- |
| T-84 | Taistelupanssarivaunu | 5 |  |  |
| T-64 | Taistelupanssarivaunu | 410 T-64BV 210 T-64BV mod 2017 100 T-64BM Bulat |  | 578 varastoituna. |
| T-72 | Taistelupanssarivaunu | 100 T-72AV 33 T-72AMT |  | 500 varastoituna. Ukroboronprom on luovuttanut vuodesta 2014 lähtien T-72 vaunuja armeijan käyttöön. |
| T-80BV | Taistelupanssarivaunu | 0 |  | 34 varastoituna. |
| T-55 | Taistelupanssarivaunu | 0 |  | 20 varastoituna. |
Panssaroidut ajoneuvot > Rynnäkköpanssarivaunut

| Nimi | Tyyppi | Määrä | Kuva | Huom>  |
| --- | --- | --- | --- | --- |
| BMP-3 | Rynnäkköpanssarivaunu | 4 |  |  |
| BMP-2 | Rynnäkköpanssarivaunu | 890 |  |  |
| BMP-1 | Rynnäkköpanssarivaunu | 213 |  |  |
| BMD-2 | Ilmakuljetteinen rynnäkköpanssarivaunu | 15 |  |  |
| BMD-1 | Ilmakuljetteinen rynnäkköpanssarivaunu | 15 |  |  |
| BTR-3 | Panssaroitu miehistönkuljetusajoneuvo | 54+ BTR-3DA 6+ BTR-3E1 |  | Tilattu yhteensä 194. |
| BTR-4E | Panssaroitu miehistönkuljetusajoneuvo | 17+ |  | Tilattu yhteensä 194. |
Panssaroidut ajoneuvot > Panssaroidut miehistönkuljetusajoneuvot

| Nimi | Tyyppi | Määrä | Kuva | Huom>  |
| --- | --- | --- | --- | --- |
| BTR-60 | Panssaroitu miehistönkuljetusajoneuvo | 5 |  |  |
| BTR-70 | Panssaroitu miehistönkuljetusajoneuvo | 215 |  |  |
| BTR-80 | Panssaroitu miehistönkuljetusajoneuvo | 102 |  |  |
| BTR-D | Panssaroitu miehistönkuljetusvaunu | 15 |  |  |
| MT-LB | Panssaroitu miehistönkuljetusvaunu | 45 |  |  |
Panssaroidut ajoneuvot > Panssariajoneuvot

| Nimi | Tyyppi | Määrä | Kuva | Huom>  |
| --- | --- | --- | --- | --- |
| Humvee | Panssariajoneuvo | 300+ |  |  |
| KRAZ Spartan | Panssariajoneuvo | 30 |  |  |
| Kozak-2 | MRAP | 40 |  |  |
| Varta | Panssariajoneuvo | 200 |  |  |
| Novator | Panssariajoneuvo | 50 |  |  |
| Dozor-B | Panssariajoneuvo | 25 |  |  |
Kenttätykistö > Telakanuunat

| Nimi | Tyyppi | Määrä | Kuva | Huom>  |
| --- | --- | --- | --- | --- |
| 2S1 Gvozdika | Panssarihaupitsi | 292 |  |  |
| 2S3 Akatsija | Panssarihaupitsi | 249 |  |  |
| 2S5 Giatsint-S | Telakanuuna | 18 |  |  |
| 2S19 Msta-S | Panssarihaupitsi | 35 |  |  |
| 2S7 Pion | Telakanuuna | 13+ |  | Enintään 83 varastoituna. |
Kenttätykistö > Kenttätykit

| Nimi | Tyyppi | Määrä | Kuva | Huom>  |
| --- | --- | --- | --- | --- |
| D-30 | Kanuunahaupitsi | 75 |  |  |
| 2A36 Giatsint-B | Kanuunahaupitsi | 180 |  |  |
| 2A65 Msta B | Kanuunahaupitsi | 130 |  |  |
| D-20 | Kanuunahaupitsi | 130+ |  |  |
| 2B16 Nona-K | Kanuuna/kranaatinheitin | 2 |  |  |
Kenttätykistö > Raketinheittimistö

| Nimi | Tyyppi | Määrä | Kuva | Huom>  |
| --- | --- | --- | --- | --- |
| BM-21 | Raketinheitin | 18 |  | BM-21 jakaantuu eri variantteihin BM-21V BM-21U BM-21K BM-21B BM-21A |
| BM-21 | Raketinheitin | 185 |  |  |
| BM-27 | Raketinheitin | 70 |  |  |
| BM-30 Smertš | Raketinheitin | 81 |  |  |
| Vilkha | Raketinheitin | 81+ |  |  |
Kenttätykistö > Kranaatinheittimet

| Nimi | Tyyppi | Määrä | Kuva | Huom>  |
| --- | --- | --- | --- | --- |
| 2S12 Sani | Kranaatinheitin | 190 |  |  |
| PM-38 | Kranaatinheitin | 30 |  |  |
| M120-15 | Kranaatinheitin | 120 |  |  |
Panssarintorjunta-aseet > Panssarintorjuntaohjukset

| Nimi | Tyyppi | Kuva | Huom>  |
| --- | --- | --- | --- |
| 9M111 Fagot | Panssarintorjuntaohjus |  |  |
| 9K111-1 Konkurs | Panssarintorjuntaohjus |  |  |
| 9K114 Šturm | Panssarintorjuntaohjus |  |  |
| FGM-148 Javelin | Panssarintorjuntaohjus |  |  |
| Korsar | Panssarintorjuntaohjus |  |  |
| Stuhna-P | Panssarintorjuntaohjus |  |  |
| NLAW | Panssarintorjuntaohjus |  |  |
Panssarintorjunta-aseet > Panssarintorjuntakanuunat

| Nimi | Tyyppi | Määrä | Kuva | Huom>  |
| --- | --- | --- | --- | --- |
| MT-12 | Panssarintorjuntakanuuna | noin 500 |  |  |
Ilmatorjunta > Ilmatorjuntaohjukset

| Nimi | Tyyppi | Määrä | Kuva | Huom>  |
| --- | --- | --- | --- | --- |
| 9K35 Strela-10 | Ilmatorjuntaohjus | +75 |  |  |
| 9K33 Osa | Ilmatorjuntaohjus |  ? |  |  |
| Tor-M | Ilmatorjuntaohjus | 6 |  |  |
| S-300V | Ilmatorjuntaohjus | Muutama |  |  |
Ilmatorjunta > Ilmatorjuntakanuunat

| Nimi | Tyyppi | Määrä | Kuva | Huom>  |
| --- | --- | --- | --- | --- |
| ZU-23-2 | Ilmatorjuntakanuuna |  ? |  |  |
| 57 mm AZP S-60 | Ilmatorjuntakanuuna |  ? |  |  |
| ZSU-23-4 | Ilmatorjuntapanssarivaunu |  ? |  |  |
| Tunguska M1 | Ilmatorjuntapanssarivaunu |  ? |  |  |
Ballistiset ohjukset

| Nimi | Tyyppi | Määrä | Kuva | Huom>  |
| --- | --- | --- | --- | --- |
| OTR-21 Totška | SRBM | 90 |  |  |
Helikopterit

| Nimi | Tyyppi | Määrä | Kuva | Huom>  |
| --- | --- | --- | --- | --- |
| Mil Mi-24 | Taisteluhelikopteri | noin 35 |  |  |
| Mil Mi-8 | Kuljetushelikopteri | noin 23 |  |  |
| Lev-1 | Pelastushelikopteri | 1 |  |  |
Luettelo Helsingin yliopiston ainejärjestöistä

Tämä on luettelo Helsingin yliopiston ylioppilaskunnan piirissä toimivista tiedekunta- ja ainejärjestöistä. Yhteensä järjestöillä on jäseniä hieman alle 30 000.
Luettelo on järjestetty tiedekuntien mukaan, tiedekunnat akateemisessa järjestyksessä. Mikäli järjestöön liittyvä aine ei käy ilmi sen nimestä, on se pyritty mainitsemaan nimen perässä suluissa.
Teologinen tiedekunta

Teologian Ylioppilaiden Tiedekuntayhdistys (kotisivu) (teologia)
Mythos ry (uskontotiede)
Orbis (humanistisen tiedekunnan ja teologisen tiedekunnan kansainväliset opiskelijat)
Oikeustieteellinen tiedekunta

Pykälä ry (kotisivu)
Juristklubben Codex r.f.
Justus ry./r.f. (kotisivu) (Helsingin yliopiston oikeustieteen opiskelijat Vaasassa)
Lääketieteellinen tiedekunta

Foni ry (logopedia)
GangLion ry (neurotieteen maisteriohjelma)
Hammaslääketieteenkandidaattiseura ry (hammaslääketiede)
Impactus ry (translationaalisen lääketieteen maisteriohjelma)
Lääketieteenkandidaattiseura (lääketiede) (kotisivut)
Medicinarklubben Thorax r.f. (lääketieteen, hammaslääketieteen ja eläinlääketieteen opiskelijat, ruotsinkielinen)
Kompleksi ry (psykologia)